Το έγκλημα της απάτης με υπολογιστή (άρθρο 386Α ΠΚ)
Creators: name: Καραμητσίδου, Μαγδαληνή Δημητρίου
Publisher: name: Aristotle University of Thessaloniki
Year: 2022
Subjects: Πληροφοριακά εγκλήματα
Διαδίκτυο
Απάτη με υπολογιστή
Information crimes
Internet
Crime of computer fraud

description: Το έγκλημα της απάτης με υπολογιστή εισήχθη στον ελληνικό ποινικό κώδικα πριν από μερικά χρόνια και συνεχώς εξελίσσεται, σε ταχύτατους μάλιστα ρυθμούς, καθώς η τεχνολογική εξέλιξη αλλά και η πληροφορική αναπτύσσονται με αστραπιαία ταχύτητα. Αναντίρρητα, η ζωή μας έχει διευκολυνθεί σε μεγάλο βαθμό, καθότι με ένα μόνο «κλικ» είναι εφικτό να συνομιλήσουμε με άλλους, να συναλλαχθούμε αλλά και γενικότερα να βρεθούμε όπου εμείς επιθυμούμε. Πέρα όμως από τα πλείστα οφέλη που έχει επιφέρει η τεχνολογική αυτή ανάπτυξη, ελλοχεύουν πολλοί κίνδυνοι. Η εγκληματικότητα βρίσκει έρεισμα μέσα από το διαδίκτυο και τους υπολογιστές και καρποφορεί όλο και περισσότερο. Πίσω από τα «ψηφιακά τείχη» που χτίζουν οι επίδοξοι εγκληματίες, διαπράττονται σοβαρά αδικήματα. Στην παρούσα διπλωματική εργασία επιχειρείται μία προσπάθεια διερεύνησης αλλά και εμβάθυνσης του εγκλήματος που πραγματώνεται στο άρθρο 386Α ΠΚ, ήτοι του εγκλήματος της απάτης με υπολογιστή, το οποίο ανήκει στην κατηγορία των πληροφοριακών εγκλημάτων. Τα εγκλήματα αυτά χάρι στην ανωνυμία που παρέχουν στους δράστες, τους δίνουν αρκετό περιθώριο προκειμένου να εφεύρουν νέους τρόπους τέλεσης. Η ανίχνευση τους είναι εξαιρετικά δύσκολη, μολονότι οι εγκληματίες δεν ακολουθούν συγκεκριμένες μεθόδους και φυσικά λόγω του διασυνοριακού τους χαρακτήρα. Η πληθώρα των ειδικών ζητημάτων που έχει δημιουργηθεί γύρω από την εν λόγω εγκληματική συμπεριφορά, καθιστά το έγκλημα της απάτης με υπολογιστή στο επίκεντρο αντικρουόμενων απόψεων και μακροχρόνιων συζητήσεων, σε μία προσπάθεια διαλεύκανσης ορισμένων γκρίζων σημείων.
description: The crime of computer fraud was introduced in Penal code before a few years ago and it is constantly evolving, at a very fast paces, as the technological evolution but also the computer science are growing rapidly. Unquestionably, has been greatly facilitated, as with one only “click” it is possible to talk with other people, to trade and generally to be whenever we want to be. But beyond the most benefits that this technological revolution has brought, there are many dangers. The criminality finds footing from the internet and computers and develops more and more. Behind the “digital walls” built by aspirant criminals, serious crimes are committed. In this paper is attempted an investigation but also a deeping of the crime, which takes place in the 386A article of Penal code, namely the crime of computer fraud, which belongs in the category of information crimes. These crimes because of the anonymity that provide to the perpetrators, give to them enough fringe in order to invent new ways of committing crime. Their detection is extremely difficult, although the criminals do not follow specific ways and of course because of their cross border character. The plenty of specific issues that have been created around this criminal behavior, makes the crime of computer fraud in the center of conflicting opinions and long conversations, in a damage to find a solution in some controversial topics.
description: Σε συνεργασία με: Νομικής (Δημοκρίτειο Πανεπιστήμιο Θράκης)